Traficanţi români de droguri, eliberaţi în Franţa pentru că nu vorbeau nicio limbă străină

Traficanţi români de droguri, eliberaţi în Franţa pentru că nu vorbeau nicio limbă străină

Trei români reţinuţi în în Franţa pentru trafic de droguri au fost eliberaţi pentru că nu a putut fi găsit un interpret de limbă română.

Poliţiştii de frontieră francezi de la Perthus (în Pirinei) au găsit la un control aproape un sfert de kilogram de cocaină într-un autocar ce făcea curse între România şi Spania. Ei au stabilit că drogurile, ascunse în bagajul unei pasagere, îi fuseseră încredinţate de şoferii autobuzului.

Femeia mai ascundea şi câteva sute de euro, proveniţi, se pare, tot din traficul de substanţe interzise.

Cei 3, toţi de naţionalitate română, au fost reţinuţi. Un avocat a obţinut însă eliberarea lor, invocând faptul că nu a putut fi găsit niciun interpret de limbă română, iar cei trei nu vorbesc altă limbă.

Ancheta a fost oprită iar românii au fost scoşi din arest, scrie L’Independant. Nu este clar dacă cei trei nu ştiau altă limbă sau doar au folosit această scuză pentru a scăpa.